శ్రీనగర్ : పారామిలిటరీ దళాల శిబిరాల సమీపంలో ఉన్నవాళ్ళకు మార్కెట్ ధరలో సగానికే పచారీ సామాన్లు, పెట్రోలు, డీజిలు దొరుకుతున్నాయట. ముఖ్యంగా సరిహద్దు భద్రతా దళం (బీఎస్ఎఫ్) శిబిరాల సమీపంలో ఉన్నవాళ్ళకు ఈ సదుపాయం (!) అందుబాటులో ఉందని చెప్తున్నారు. సైనికాధికారులు సైన్యం కోసం ఉద్దేశించిన పచారీ సామాన్లు, పెట్రోలు, డీజిల్లను బయటి వ్యక్తులకు యథేచ్ఛగా అమ్ముకుంటున్నారని స్థానికులు చెప్తున్నారు.తేజ్ బహదూర్ యాదవ్ అనే జవాను ఇటీవల ఫేస్బుక్ ద్వారా తమ కష్టాలను తెలియజేసిన సంగతి తెలిసిందే. సరిహద్దు ప్రాంతాల్లో విధులు నిర్వహిస్తున్న పారామిలిటరీ అధికారులు అక్రమాలకు పాల్పడుతున్నట్లు తెలుస్తోంది. శ్రీనగర్ విమానాశ్రయం సమీపంలోని హుమ్హమా బీఎస్ఎఫ్ ప్రధాన కార్యాలయం పరిసరాల్లో ఉంటున్న దుకాణదారులు అవినీతి సైనికాధికారుల వల్ల లాభపడుతున్నారని సమాచారం. పెట్రోలు, డీజిలు, పప్పులు, బియ్యం, గోధుమ పిండి వంటివాటిని మార్కెట్ ధరలో సగానికే వీరికి సైనికాధికారులు అమ్ముకుంటున్నట్లు స్థానికులు తెలిపారు.ఓ సివిల్ కాంట్రాక్టర్ మాట్లాడుతూ తమకు హుమ్హుమా క్యాంప్లోని  బీఎస్ఎఫ్ అధికారులు పెట్రోలు, డీజిలు, బియ్యం, మసాలా దినుసులు కారుచౌకగా అమ్ముతున్నారని చెప్పారు. సైనికాధికారులు ఫర్నిచర్ కొనేటపుడు ఆ దుకాణదారుల నుంచి భారీ మొత్తంలో కమిషన్లు తీసుకుంటున్నట్లు కూడా తెలుస్తోంది. బీఎస్ఎఫ్లో ఈ-టెండరింగ్ విధానం లేకపోవడం వల్ల అవినీతికి ఆస్కారం ఏర్పడుతోందని చెప్తున్నారు.
srinagar : paramilitary dalaala sibirala sameepamlo unnavaallaku market dharalo sagaanike pachari saamaanlu, petrolu, deasilu dorukutunnayata. mukhyamgaa sarihaddu bhadrata dalam (bsf) sibirala sameepamlo unnavaallaku ee sadupayam (!) andubaatulo undani cheptunnaaru. sainikaadhikaarulu sainyam kosam uddesinchina pachari saamaanlu, petrolu, deasillanu bayati vyaktulaku yathechchagaa ammukuntunnarani sthaanikulu cheptunnaaru.tej bahadur yadav ane javaanu iteevala fasebook dwara tama kashtaalanu teliyajesina sangati telisinde. sarihaddu praantaallo vidhulu nirvahistunna paramilitary adhikaarulu akramaalaku paalpadutunnatlu telustondi. srinagar vimaanaasrayam sameepamloni humhma bsf pradhaana kaaryaalayam parisaraallo untunna dukaanadaarulu avineeti sainikaadhikaarula valla laabhapadutunnaarani samacharam. petrolu, deasilu, pappulu, biyyam, godhuma pindi vantivaatini market dharalo sagaanike veeriki sainikaadhikaarulu ammukuntunnatlu sthaanikulu telipaaru.oo sivil contractor maatlaadutuu tamaku humhuma camploni  bsf adhikaarulu petrolu, deasilu, biyyam, masala dinusulu kaaruchoukagaa ammutunnarani cheppaaru. sainikaadhikaarulu furnicher konetapudu aa dukaanadaarula nunchi bhari mottamlo kamishanlu teesukuntunnatlu kuudaa telustondi. bsflo ee-tendering vidhaanam lekapovadam valla avineetiki askaram erpadutondani cheptunnaaru.